### *დანართი 4*

1. **პირველი უცხოური ენა (ინგლისური ენა) დაწყებით საფეხურზე**

**შესავალი**

დაწყებით საფეხურზე პირველი უცხოური ენა ისწავლება სავალდებულო კურსის სახით. საგანი მოსწავლეებს უღვივებს ინტერესს ინგლისური ენისა და კულტურის მიმართ და უვითარებს ამ ენაზე საკომუნიკაციო უნარ- ჩვევებს.

სტანდარტში შედეგებისა და სამიზნე ცნებების სახით განსაზღვრულია **გრძელვადიანი მიზნები**.

**შინაარსი** აღიწერება **საგნობრივი ქვეცნებებისა** და **თემატური ბლოკების/თემების** სახით, რომლებზე დაფუძნებითაც ჩამოყალიბდება კონკრეტული სასწავლო საკითხები.

**სტანდარტს ახლავს შედეგების მიღწევის ინდიკატორები**. ისინი დაჯგუფებულია სამიზნე ცნებების მიხედვით და მიგვითითებს, თუ რა უნდა შეფასდეს სწავლა-სწავლების პროცესში ამა თუ იმ თემის შესწავლისას. ინდიკატორები დაკონკრეტდება ცალკეულ თემაში წარმოდგენილი შინაარსის გათვალისწინებით.

**ა) I-IV კლასების სტანდარტი**

**ინდექსების განმარტება**

დაწყებით საფეხურზე სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს; მაგ., **Iუცხ.დაწყ.(I)1.:**

**„Iუცხ.“** - მიუთითებს საგანს „პირველ უცხოურ ენას (ინგლისური ენა)“;

**„დაწყ.“ -**მიუთითებს დაწყებით საფეხურს;

**„(I)“ –** მიუთითებს, რომ სტანდარტი მოიცავს I-IV კლასებს;

„**1“ -** მიუთითებსსტანდარტისშედეგის ნომერს.

|  |  |  |
| --- | --- | --- |
| **პირველი უცხოური ენის სტანდარტის შედეგები (I-IV კლასები)** | | |
| **შედეგის ინდექსი** | **მოსწავლემ უნდა შეძლოს:** | **სამიზნე ცნებები** |
| **Iუცხ.დაწყ.(I)1.** | ნასწავლი ლექსიკური ერთეულებისა და გამონათქვამების ცოდნის გამოყენებით დიდაქტიზებული ტექსტების **მოსმენა/მოსმენა-ყურება და გაგება** კონკრეტული ინფორმაციის მოსაპოვებლად. | **ტექსტი**  (შედეგები: (I) 1, 2, 3, 5, 6, 7)  **სამეტყველო ქმედება**  (შედეგები: (I) 3, 4, 5, 6)  **ენობრივი საშუალებები** შედეგები: (I) 1, 2, 3, 4, 5, 6) |
| **Iუცხ.დაწყ.(I)2.** | ნასწავლი ლექსიკური ერთეულებისა და გამონათქვამების ცოდნის გამოყენებით მარტივი ტექსტების **წაკითხვა და გაგება** კონკრეტული ინფორმაციის მოსაპოვებლად. |
| **Iუცხ.დაწყ.(I)3.** | სიტყვების წერილობით და ხმოვან ხატებს შორის არსებული მიმართებების დაცვით ტექსტების **გაწაფულად კითხვა** შინაარსის შეუფერხებელი წვდომისთვის. |
| **Iუცხ.დაწყ.(I)4.** | ნაცნობ თემატიკაზე ზეპირი ინტერაქცია მარტივი ენის გამოყენებით. |
| **Iუცხ.დაწყ.(I)5.** | უცხოური ენისათვის დამახასიათებელი ბგერების, გამოთქმისა, მახვილებისა და ინტონაციის დაცვით საბავშვო ტექსტების (მაგ., ლექსების, სკეტჩების, გათვლების) ზეპირად თქმა საკომუნიკაციო უნარების გასავითარებლად. |
| **Iუცხ.დაწყ.(I)6.** | ნასწავლი სიტყვების, წინადადებების გამოყენებით მარტივი, მოკლე ტექსტის დაწერა ნიმუშის მიხედვით (მაგ., მისალოცი ბარათი). |
| **Iუცხ.დაწყ.(I)7.** | ყოვედღიურობასთან დაკავშირებული სოციოკულტურული რეალიების ამოცნობა, მშობლიურ რეალიებთან შედარება და მათ შორს არსებული მსგავსებებისა და განსხვავებების წარმოჩენა (მაგ., საკუთარი სახელი და მათი კნინობითი ფორმები). |

**შინაარსი**

**ქვეცნებები სამიზნე ცნებების მიხედვით**

|  |  |
| --- | --- |
| **სამიზნე ცნებები** | **ქვეცნებები/ქვესაკითხები** |
| **ტექსტი**  **(შედეგები: (I) 1, 2, 3, 5, 6, 7)** | **კომუნიკაციის სიტუაციური მახასიათებლები:**   * კომუნიკაციის მიზანი; * კომუნიკაციის მონაწილეები, მიმღები (ადრესატი), გამგზავნი (ადრესანტი), აუდიტორია და მათი ვინაობა; * კომუნიკაციის არხები/ფორმატი.   **დისკურსული ჟანრები:**   * **პრაგმატული ტექსტები** (მაგ., სია, აბრა, გაკვეთილების ცხრილი, დღის განრიგი, საბავშვო ტელეგადაცემების პროგრამა, საბავშვო კატალოგი, ღია ბარათი, ანკეტა პირადი მონაცემებით); * **სასწავლო მიზნებით შედგენილი (დიდაქტიზებული) ტექსტები** (მაგ., თემატური დიალოგები/მონოლოგები, მარტივი თხრობითი ან აღწერითი ტექსტები; საინფორმაციო ტექსტები); * **მულტიმედიური ტექსტები** (მაგ., ადაპტირებული კომიქსები,ანიმაციური ფილმები, საბავშვო სიმღერები, აუდიო-ვიდეო სასწავლო რესურსები საპროგრამო თემატიკაზე, საბავშვო სპექტაკლი). * **საბავშვო ლიტერატურა** (მაგ., ლექსები, გათვლები, ენის გასატეხები, ზღაპრები).   **ტექსტის სტრუქტურა**   * მაორგანიზებელი ვერბალური და არავერბალური ელემენტების განლაგება წერილობით ტექსტებში (მაგ., სათაური, ქვესათაური, აბზაცი, რუბრიკა, ილუსტრაცია, სქემა, ლოგო); * არავერბალური კომუნიკაციის საშუალებები ზეპირ ტექსტებში (ინტონაცია, მახვილი, პაუზა, ხმის ტემბრი, მეტყველების ტემპი). ზეპირი ინტერაქციის სტრუქტურირება: საუბრის წამოწყება, საუბარში ჩართვა, რეპლიკაზე ადეკვატური პასუხის გაცემა); * სასვენი ნიშნები; * ვიზუალური ეფექტები (ილუსტრაციები, ტიპოგრაფიული მინიშნებები - დახრილი, წვრილი/მსხვილი შრიფტი, ხაზგასმა). |
| **სამეტყველო ქმედება**  **(შედეგები : (I) 3, 4, 5, 6)** | **ფუნქციური სამეტყველო ქმედებები - ცალკეული ფუნქციური გამონათქვამები/გამონათქვამთა ბმული თანამიმდევრობა ინტერაქციისთვის:**   * **სოციალურ რიტუალებში** (მაგ.,მისალმება-დამშვიდობება, დაბადების დღის მილოცვა, მადლობის გადახდა); * **ინფორმაციის მოსაპოვებლად** (მაგ.,სახელი, გვარი, ასაკი,ცხოველის / საგნის აღწერა/დახასიათება (გარეგნობა, ფერი, ფორმა, ზომა...); * **შეხედულებებისა და დამოკიდებულებების შესახებ (**მაგ., მოწონება/არ მოწონება; სურვილისა და ინტერესის გამოხატვა; დადებითი და უარყოფითი შეფასება (კარგია, ცუდია...); * **ემოციებისა და შეგრძნებების შესახებ (**მაგ., მარტივი ემოციებისა და შეგრძნებების გამოხატვა (სიხარული, ტკივილი, სიცივე, სიცხე); * **ქმედებებისა და საქმიანობების შესახებ** (მაგ., ბრძანების ან ინსტრუქციის მიცემა, დახმარების თხოვნა, თხოვნაზე პასუხის გაცემა დათანხმებით, ყოყმანით, უარის თქმით; რაიმეს გაკეთების შეთავაზება, შეთავაზებაზე დადებითი ან უარყოფითი პასუხის გაცემა; გაფრთხილება; ნებართვის თხოვნა/მიცემა); * **დროისა და სივრცის შესახებ** (მაგ., დღის / კვირის/ წელიწადის დროის), მოქმედების ქრონოლოგიური თანამიმდევრობის განსაზღვრა - ჯერ / შემდეგ, ადგილმდებარეობისა და მიმართულების მითითება). |
| **ენობრივი საშუალებები (შედეგები: (I) 1, 2, 3, 4, 5, 6)** | **ლექსიკა**   * სემანტიკური კავშირები - სინონიმები, ანტონიმები, ომონიმები, ლექსიკური ბუდეები; * ორთოეპია (მართლმეტყველება) - უცხოური ენისათვის დამახასიათებელი ბგერები, ბგერათშენაერთები, გამოთქმა, მახვილები, ინტონაცია; * მართლწერის საკითხები - ასოები, ასოთშენაერთები, მთავრული/არამთავრული ასოები.   **გრამატიკა**   * Nouns (e.g., singular, plural, countable, uncountable) * Articles   + Definite & Indefinite – A, An, The  0 article * There is/ There are Constructions * Adjectives (e.g., colours, describe people/animals)   + Possessive adjectives. * Numerals -Cardinal and Ordinal * Pronouns   + - Personal subject and object pronouns     - Possessive pronouns (e.g., mine, yours) * Demonstrative pronouns (this, these, that, those). * Tenses: * Present Simple Forms (positive, negative, question) * Present Continuous Forms (positive, negative, question) * Past Simple – regular & irregular forms * Future Simple ‘will’  M**odal verbs:**  * Can or can’t for abilities (i.e. I can’t swim. I can cook. ) * Can for asking for permission (i.e. Can I bring my dog to work?) * Can for possibility ( i.e. I can see you after work) * Obligation with must and mustn’t (i.e. I must study. You mustn’t clean the dishes.) * Adverbs   + Definite time- now, today, yesterday, last week,   + Frequency * Prepositions   + Time: (e.g., at, in, on)   + Place: (e.g., in, on, at, next, near, behind, between) * Conjunctions: (e.g., and, but, then, or) * Question words & structures |

**თემატური ბლოკები**

თემატურ ბლოკებში წარმოდგენილია ის შინაარსობრივი საკითხები, რომლებიც ითვალისწინებს მოსწავლეთა ასაკობრივ ინტერესებსა, ცხოვრებისეულ გამოცდილებას და შეესაბამება ენობრივი ცოდნის მოცემულ დონეს.

I. **მე და სამყარო**

* + - * **სახლი და უახლოესი გარემო** (მაგ., ოჯახი/ნათესავები; ქალაქი/სოფელი; საცხოვრებელი ადგილი, სახლის ინტერიერი, ავეჯი / საყოფაცხოვრებო ნივთები);
      * **თანატოლები** (მაგ., კლასელები, მეგობრები, ასაკი, გარეგნობა, საყვარელი აქტივობები, ინეტერესები);
* **ყოველდღიური ცხოვრება** (მაგ., სკოლა, სასწავლო საგნები, სასკოლო ნივთები და აქტივობები; დღის განრიგი, ყოველდღიური საქმიანობები);
* **თავისუფალი დრო, გართობა** (მაგ., თამაში / სათამაშოები, სპორტი, სეირნობა);
* **ბუნება** (მაგ., მთა, ტბა, მზე, მთვარე, ზღვა, მდინარე, ცხოველები, მცენარეები, ბუნების მოვლენები, ამინდი).
* **ჯანმრთელობა** (მაგ., სხეულის ნაწილები; ავადმყოფობა, წამალი, ექიმი, საავადმყოფო);
* **საჭმელ-სასმელი** (მაგ., ხილი, ბოსტნეული, სურსათი; ჭურჭელი);
* **საყიდლები** (მაგ., ტანსაცმელი/ფეხსაცმელი; მაღაზიები);
* **კალენდარი**  (მაგ., წელიწადის დროები, თვეები, კვირის დღეები, დაბადების დღე).

II. **სოციოკულტურა და კულტურა:**

* წეს-ჩვეულებები (მაგ., ყოფით სიტუაციებში ქცევები და ურთიერთობები);
* საკუთარი სახელები და კნინობითი ფორმები;
* დღესასწაულები და ტრადიციები (მაგ., ახალი წელი; კერძები; სამოსი);
* ყოფითი რეალიები.
* შესასწავლი ქვეყნის დედაქალაქი, ცნობილი ღირსშესანიშნაობები.

**შედეგების მიღწევის ინდიკატორები სამიზნე ცნებების მიხედვით**

სტანდარტის ზოგადი ინდიკატორები დაკონკრეტდება ცალკეულ თემაში წარმოდგენილი შინაარსის გათვალისწინებით.

|  |
| --- |
| **შედეგების მიღწევის ზოგადი ინდიკატორები სამიზნე ცნებების მიხედვით**  **ტექსტი (შედეგები: (I) 1, 2, 3, 5, 6, 7) -** მოსწავლემ უნდა შეძლოს:   * **მოსმენა/ მოსმენა-ყურება/კითხვა**  - ნასწავლი თემატიკის შესახებ კონკრეტული ტექსტზე დაყრდნობით მოსასმენი/საკითხავი ამოცანების გადაჭრა სათანადო სტრატეგიების გამოყენებით; * **ხმამაღლა კითხვა -** ნაცნობი ტექსტის უშეცდომოდ და სწორი გამოთქმით წაკითხვა; * **წერა** - ნაცნობ თემატიკაზე მცირე ზომის ტექსტების შექმნა მოდელზე დაყრდნობით სათანადო სტრატეგიების გამოყენებით; * **ლაპარაკი -** ნასწავლ თემატიკაზე ინტერაქცია;   **სამეტყველო ქმედება (შედეგი : (I) 3, 4, 5, 6) -** მოსწავლემ უნდა შეძლოს:   * ნაცნობ საკომუნიკაციო სიტუაციაში ფუნქციური სამეტყველო ქმედებების მიზნობრივად განხორციელება სათანადო, ნასწავლი გამონათქვამების ცოდნის გამოყენებით;   **ენობრივი საშუალებები (შედეგები: (I) 1, 2, 3, 4, 5, 6) -** მოსწავლემ უნდა შეძლოს:   * ნასწავლი ლექსიკური თემატიკისა და ენობრივი ფორმების ცოდნის წარმოჩენა. |

**ბ) V-VI კლასების სტანდარტი**

**ინდექსების განმარტება**

დაწყებით საფეხურზე სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს; მაგ., **Iუცხ.დაწყ.(II).1.:**

**„Iუცხ.“** - მიუთითებს საგანს „პირველი უცხოური ენა (ინგლისური ენა)“;

**„დაწყ.“ -**მიუთითებს დაწყებით საფეხურს;

**„(II)“ –** მიუთითებს, რომ სტანდარტი მოიცავს V- VI კლასებს;

„**1“ -** მიუთითებსსტანდარტისშედეგის ნომერს.

|  |  |  |
| --- | --- | --- |
| **პირველი უცხოური ენის სტანდარტის შედეგები (დაწყებითი საფეხური)** | | |
| **შედეგის ინდექსი** | **მოსწავლემ უნდა შეძლოს:** | **სამიზნე ცნებები** |
| **Iუცხ.დაწყ.(II) 1.** | ნასწავლი ლექსიკური ერთეულების, ენობრივ-გრამატიკული საშუალებებისა და სტრატეგიების ცოდნის გამოყენებით მარტივი ტექსტების **მოსმენა/მოსმენა-ყურება და გაგება** ძირითადი შინაარსის გასაგებად; | **ტექსტი**  (შედეგები: (II) 1, 2, 3, 4)  **სამეტყველო ქმედება**  (შედეგი: (II) 3, 4, 5)  **ენობრივი საშუალებები** (შედეგები: (II)1, 2, 3, 4, 5)  **კულტურათა დიალოგი** (შედეგები: (II) 5) |
| **Iუცხ.დაწყ.(II) 2.** | ნასწავლი ლექსიკური ერთეულების, ენობრივ-გრამატიკული საშუალებებისა და სტრატეგიების ცოდნის გამოყენებით მარტივი ტექსტების **წაკითხვა და გაგება** საჭირო ინფორმაციის მოსაპოვებლად. |
| **Iუცხ.დაწყ. (II) 3.** | სათანადო სტრატეგიების შერჩევითა და გამოყენებით ილუსტრაციებზე დაყრდნობით ან ნიმუშისა მიხედვით **დიალოგის წარმართვა,** მარტივ ინტერაქციაში მონაწილეობა ნაცნობ თემებზე სალაპარაკოდ ან პრეზენტაციის გაკეთება. |
| **Iუცხ.დაწყ.(II)4.** | ნასწავლი ენობრივ-გრამატიკული საშუალებებისა და ნიმუშების გამოყენებით მცირე ზომის ტექსტების **წერა** საკომუნიკაციო ამოცანების გადასაჭრელად; |
| **Iუცხ.დაწყ. (II) 5.** | სხვადასხვა ქვეყნის სოციოკულტურულ კონტექსტებსა და კულტურებს შორის არსებული მსგავსებებისა და განსხვავებების გაგება და დაფასება. |

**ქვეცნებები სამიზნე ცნებების მიხედვით**

|  |  |
| --- | --- |
| **სამიზნე ცნებები** | **ქვეცნებები / ქვესაკითხები** |
| **ტექსტი**  **(შედეგები: (II) 1, 2, 3, 4)** | **კომუნიკაციის სიტუაციური მახასიათებლები:**   * კომუნიკაციის მიზანი; * კომუნიკაციის მონაწილეები, მიმღები (ადრესატი), გამგზავნი (ადრესანტი), აუდიტორია და მათი ვინაობა (მაგ., გამყიდველი, მყიდველი, ექიმი, გამყიდველი, თანატოლები * კომუნიკაციის ადგილი და დრო; * კომუნიკაციის თემა; * კომუნიკაციის არხები/ფორმატი.   **დისკურსული ჟანრები:**  **წერითი კომუნიკაციის ჟანრები**   * პრაგმატული ტექსტები (მაგ., ღონისძიების პროგრამა, გზის მარშრუტი, ინსტრუქცია, სავარჯიშოს პირობა, ანკეტა, კვირის განრიგი, მენიუ, კულინარიული რეცეპტი, ამინდის პროგნოზი); * კორესპონდენცია (მაგ., ღია ბარათი, ბლოგპოსტი, მეგობრული წერილი, მარტივი შეტყობინება/SMS/CHAT ) * ადაპტირებული საინფორმაციო ტექსტები (მაგ., სტატია საბავშვო ჟურნალ-გაზეთებიდან, ბროშურა, კედლის გაზეთი, პოსტერი); * ადაპტირებული მხატვრული საბავშვო ტექსტები (მაგ., ზღაპარი, იგავი, ლეგენდა, კომიქსი);   **ზეპირი კომუნიკაციის ჟანრები** - (მაგ., დიალოგი, მონოლოგი, ინტერვიუ, პრეზენტაცია).  **ტექსტის სტრუქტურა**   * მაორგანიზებელი ვერბალური და არავერბალური ელემენტების განლაგება წერილობით ტექსტში (მაგ., სათაური, ქვესათაური, აბზაცი, რუბრიკა, ილუსტრაცია, სქემა, ლოგო); * არავერბალური კომუნიკაციის საშუალებები ზეპირ ტექსტებში: (ინტონაცია, მახვილი, პაუზა, ხმის ტემბრი, მეტყველების ტემპი); ზეპირი ინტერაქტიის სტრუქტურირება : საუბრის წამოწყება, საუბარში ჩართვა, რეპლიკაზე ადეკვატური პასუხის გაცემა); * სასვენი ნიშნები; * ვიზუალური ეფექტები (ილუსტრაციები, ტიპოგრაფიული მინიშნებები - დახრილი, წვრილი/მსხვილი შრიფტი, ხაზგასმა).   **სტრატეგიები -** კითხვის, მოსმენის, ლაპარაკისა და წერის სტრატეგიები. |
| **სამეტყველო ქმედება**  **(შედეგი : (II) 3,4, 5)** | **ფუნქციური სამეტყველო ქმედებები - ცალკეული ფუნქციური გამონათქვამები/გამონათქვამთა ბმული თანამიმდევრობა ინტერაქციისთვის:**   * **სოციალურ სიტუაციებში -** (მაგ.,წარდგენა, საკუთარი თავის/სხვისი), მობოდიშება, მოკითხვა, გაცნობა, მადლობის გადახდა, მილოცვა, თანხმობა/უარი) ; * **ინფორმაციის მოსაპოვებლად** (პირადი მონაცემების გაცვლა (ვინაობა, ასაკი, ეროვნება, სადაურობა, საცხოვრებელი ადგილი, ტელეფონის ნომერი); ადამიანის აღწერა/დახასიათება (გარეგნობა, ხასიათი, ბუნება...); თარიღის, ჯანმრთელობის, ამინდის გაგება; საკუთარი ან სხვისი საქმიანობა); * **შეხედულებებისა და დამოკიდებულებების შესახებ (**მოწონება/არ მოწონების სხვადასხვა ხარისხები - ძალიან მომწონს, საშინელებაა, ულამაზესია, ვერ ვიტან; ინტერესები და მოთხოვნილებები; დადებითი და უარყოფითი შეფასება; დათანხმება / უარყოფა); * **ემოციებისა და შეგრძნებების შესახებ (**გრძნობების, ემოციებისა (სიხარული, ბრაზი, უკმაყოფილება, შიში) და შეგრძნებების (ტკივილი, წყურვილი, შიმშილი, სიცივე, სიცხე) გამოხატვა). * **ქმედებებისა და საქმიანობების შესახებ** (მაგ., ბრძანების ან ინსტრუქციის მიცემა, დახმარების თხოვნა, თხოვნაზე პასუხის გაცემა დათანხმებით, ყოყმანით, უარის თქმით; რაიმეს გაკეთების შეთავაზება, შეთავაზებაზე დადებითი ან უარყოფითი პასუხის გაცემა; გაფრთხილება; ნებართვის თხოვნა/მიცემა); * **დროისა და სივრცის შესახებ: (**დროის მითითება - საათის, თვის, წელიწადის დროის, ადგილმდებარეობისა და მიმართულების მითითება, მოქმედების ქრონოლოგიური თანამიმდევრობისა და ინტენსივობის - სიხშირე, ხანგრძლივობა განსაზღვრა) * **ლოგიკური კავშირების გამოსახატად** (მიზეზი, შედეგი) |
| **ენობრივი საშუალებები (შედეგები: (II)1, 2, 3, 4, 5)** | **ლექსიკა**   * სემანტიკური კავშირები - სინონიმები, ანტონიმები, ომონიმები, ლექსიკური ბუდეები (ერთი ფუძისგან შემდგარი სიტყვები) (მაგ., პური, მეპურე, საპურე); * სიტყვები და შესიტყვებები დროითი, სივრცითი,რაოდენობრივი, თვისებრივი მოცემულობებისა და ლოგიკური კავშირების გამოსახატავად;   **გრამატიკა**   * Nouns ((e.g., singular, plural, countable, uncountable) * Articles   + Definite & Indefinite – a, an, the. * There is / There are Constructions * Adjectives (e.g., colours, describe people/animals)   + Possessive adjectives   + Degrees of adjectives * Numerals -Cardinal and Ordinal * Pronouns   + - Personal; Subject and Object pronouns     - Possessive pronouns (e.g., mine, yours) * Possessive with ‘s (i.e. Tom’s diner, Susan’s song) * Demonstrative pronouns (this, these, that, those.) * Indefinite Pronouns: (i.e.something, anything) * Tenses * Present Simple forms (positive, negative, question) * Present Continuous Forms ( positive, negative, question) * Present Perfect Simple forms (positive, negative, question * Past Simple- regular & irregular forms * Future Simple forms (positive, negative, question * To be going to * Past Continuous Forms (positive, negative, question) * Imperative (i.e. Stand up! Do this!) * Modal verbs: * Can or can’t for abilities (i.e. I can’t swim. I can cook.) * Past simple of can or can’t for abilities (i.e. I could swim when I was five. I couldn’t sing as a child). * Polite request with could and couldn’t (i.e. could you help me to find the purse? Couldn’t you be quicker?) * Obligation with must and mustn’t (i.e. I must study. You mustn’t clean the dishes.) * Prohibition with mustn’t (i.e. You mustn’t smoke around children.) * Necessity with need and needn’t (i.e. You need to finish by 5 p.m. You needn’t hurry.) * Needn’t for permissions (i.e. Do I need to wear a uniform?) * Can for asking for permission (i.e. Can I bring my dog to work?) * Can for possibility (i.e. I can see you after work) * Shall for suggestions (i.e. Shall I walk you to work?)  **Conditionals**  * Zero conditional (i.e. If you are ill, go to the doctor.) * First conditional (i.e. If it rains tomorrow, I will stay home.) * Adverbs   + Definite time now, today, yesterday, last week,   + Frequency   + Actions * Prepositions   + Time: (e.g., at, in, on)   + Place: (e.g., in, on, at, next, near, behind, between)   + Prepositional phrases: (i.e. on foot.) * Conjunctions (e.g., and, but, then) * Question words & structures   **სტრატეგიები** - ლექსიკის და გრამატიკის სწავლის სტრატეგიები |
| **კულტურათა დიალოგი**  **(შედეგები: (II). 5.)** | * სოციოკულტურული რეალიები * კულტურული არტეფაქტები * ენაში აღბეჭდილი სამყარო |

**თემატური ბლოკები**

თემატურ ბლოკებში წარმოდგენილია ის სავალდებულო შინაარსობრივი საკითხები, რომლებიც ითვალისწინებს მოსწავლეთა ასაკობრივ ინტერესებსა და მოთხოვნებს და შეესაბამება ენობრივი ცოდნის მოცემულ დონეს.

I. **მე და სამყარო:**

* **საკუთარი თავის შესახებ** (მაგ., პირადი მონაცემები, საქმიანობა);
* **სახლი და უახლოესი გარემო** (მაგ., ოჯახი და ნათესავები; მეგობრები და ახლობლები; პროფესიული საქმიანობა / ხელობა, ადგილები);
* **ყოველდღიური ცხოვრება** (მაგ., სკოლა და სასკოლო აქტივობები; დღის რეჟიმი - დილით / შუადღისას / საღამოს; ყოველდღიური ყოფითი საქმიანობა);
* **თავისუფალი დრო, გართობა** (მაგ., დასვენება, სეირნობა; დღესასწაულები; გარემო/ბუნება; სტუმრად წასვლა);
* **ინტერესები** (მაგ., ჰობი; ლაშქრობა / მოგზაურობა; მუსიკა და სპორტი).

II. **სოციოკულტურა და კულტურა:**

* დღესასწაულები და ტრადიციები (მაგ., ფესტივალები, კარნავალები; შესაბამისი აქსესუარები; რიტუალები);
* წეს-ჩვეულებები (მაგ., ყოფით სიტუაციებში ქცევები და ურთიერთობები);
* ტრადიციული საბავშვო თამაშები, პერსონაჟები, სიმღერა, სპექტაკლი;
* სახელმწიფო სიმბოლიკა და ყოფითი რეალიები;
* ღირსშესანიშნაობები.
* კომპოზიტები, ანდაზები, ენის გასატეხები, მყარი შესიტყვებები, ფრაზეოლოგიზმები.

**შედეგების მიღწევის ინდიკატორები სამიზნე ცნებების მიხედვით**

სტანდარტის ზოგადი ინდიკატორები დაკონკრეტდება ცალკეულ თემაში წარმოდგენილი შინაარსის გათვალისწინებით.

|  |
| --- |
| **შედეგების მიღწევის ზოგადი ინდიკატორები სამიზნე ცნებების მიხედვით**  **ტექსტი (შედეგები: (II) 1, 2, 3, 4) -** მოსწავლემ უნდა შეძლოს:   * **მოსმენა/ კითხვა/ მოსმენა-ყურება** - ნასწავლ თემატიკაზე კონკრეტული წერილობითი/ ზეპირი ჟანრის ტექსტებზე დაყრდნობით მოსასმენი/საკითხავი ამოცანების გადაჭრა სათანადო სტრატეგიების გამოყენებით; * **წერა/წერითი მეტყველება** - ნაცნობ თემატიკაზე წერილობითი ჟანრის ტექსტების შექმნა ნიმუშზე დაყრდნობით სათანადო სტრატეგიების გამოყენებით; * **ლაპარაკი/ზეპირი მეტყველება** - ნაცნობ თემატიკაზე ზეპირი ჟანრის ტექსტის (მაგ, ინტერვიუ, დიალოგი, პრეზენტაცია) მახასიათებლების დაცვით გასაგებად და თანმიმდევრულად ლაპარაკი;   **სამეტყველო ქმედება (შედეგი : (II) 3, 4, 5) - -** მოსწავლემ უნდა შეძლოს:   * ნაცნობ საკომუნიკაციო სიტუაციაში ფუნქციური სამეტყველო ქმედებების მიზნობრივად განხორციელება სათანადო ნასწავლი გამონათქვამებისა და ლექსიკურ-გრამატიკული ცოდნის გამოყენებით;   **ენობრივი საშუალებები (შედეგები: (II) 1, 2, 3, 4, 5)-** მოსწავლემ უნდა შეძლოს:   * სათანადო სტრატეგიების გამოყენებით თემაში ნასწავლი ლექსიკური თემატიკისა და გრამატიკული საკითხების ცოდნის წარმოჩენა და მათი ფუნქციურ კონტექსტებში მართებულად გამოყენება;   **კულტურათა დიალოგი (შედეგები: (II) 5) -** მოსწავლემ უნდა შეძლოს:   * თემაში შესწავლილი კულტურული და სოციოკულტურული თავისებურებების წარმოჩენა და გაზიარება. |

**საფეხურის შეკითხვები**

**საფეხურის საკვანძო შეკითხვების** საშუალებით გამოიკვეთება აქცენტები, რომლებზე ორიენტირებითაც უნდა წარიმართოს სწავლა-სწავლების პროცესი.

**ტექსტი**

* რა ხერხები გამოვიყენო ზეპირი/წერილობითი ტექსტის უკეთ გასაგებად-გასააზრებლად?
* რა ხერხები დამეხმარება ზეპირი/წერილობითი ტექსტის უკეთ შექმნაში/პროდუცირებაში?

**სამეტყველო ქმედება**

* როგორ შევძლო  სამეტყველო ქმედებების თანმიმდევრულად განხორციელება?
* რომელი გამონათქვამები, რომელი ენობრივ-გრამატიკული ფორმები უნდა გამოვიყენო კონკრეტული ფუნქციის გამოსახატავად?

**ენობრივი საშუალებები**

* როგორ დავიმახსოვრო ლექსიკური მასალა და გრამატიკული ფორმები ?
* როგორ გავიგო და ავითვისო გრამატიკული კანონზომიერებები?

**კულტურათა დიალოგი**

* როგორ წარმოვაჩინო მშობლიურისა და უცხოური ენების კულტურათა შორის არსებული მსგავსებები და განსხვავებები?
* როგორ შევუწყო ხელი კულტურათა დიალოგს?